D schtadt het  charakter, si isch gwachse u nid planet, wie öppe Yulara. D trottoirs sy us losem materiau u überau hets schtoub. Z erschte mou isch üs das im supermarkt so richtig ufgfaue und es isch nume zum teil da dran gläge, dass d ware syt jahre im gschteu ufene chöiffer hei gwartet (mir hei haupriis-milkaschoggi gchouft, wo scho es jahr überdatum het gha, was mer natürlech chli z schpät hei gmerkt). Dr einzig minuspunkt, wo die schtadt us mire perschpektive het, sy die vile hüng, wo äuä die gfungnige schteine tüe bewache.  Bis do hi hei mer i de ouschtralische schtedt u dörfer chuum einisch hüng gsichtet gha. Wo mer d schtadt nach zwöi ruhetäg ume hei verloh het dr wind ändlech d richtig gwächslet u het jetze vo dr syte u mängisch vo hinger gfägt. Do sy sogar pflanze uf wanderschaft gange.